મહાત્મા ગાંધીની જે સેવાની નોંધ આજે પણ લેવાય છે એ જ કામ એ યુગમાં સંત દેવીદાસે કરી બતાવ્યું હતું અને અમરામાં એ કરી બતાવ્યું હતું અને સમાજને શિક્ષિત કરવાનું કામ કર્યું હતું. એકવાર સામાજિક સંસ્થાના લોકો મહાત્મા ગાંધી પાસે ગયા અને એમને કહ્યું કે અમારે રક્તપીતયા માટેની હોસ્પિટલનું ઉદ્દઘાટન તમારા હાથે કરાવવું છે, પણ મારે ઉદ્દઘાટન માટે નથી આવવું, જ્યારે રક્તપીતયાની હોસ્પિટલને તાળું મારવું હોય ત્યારે મને બોલાવજો. ગાંધીજી સાચા હતા, તેમણે કહ્યું કે સમાજની અંદર એવી રચના થઇ જવી જોઇએ કે રક્તપીતયાઓને સમાજ સ્વિકારતો થાય, સેવા થતી થાય તે કહેવા માગતા હતા, મહાત્મા ગાંધીને એમના જીવનમાં રક્તપીતયાની હોસ્પિટલને તાળું મારવાનું સૌભાગ્ય નહોતું મળ્યું પણ સંત દેવીદાસની તપસ્યા અને મહાત્મા ગાંધી જેવાની સમાજસેવાની સતત પ્રવૃતિના કારણે રક્તપીતની હોસ્પિટલને તાળું મારવાનું સૌભાગ્ય મને મળ્યું, મારે ગર્વ સાથે કહેવું છે કે ગુજરાતમાં રક્તપીતની હોસ્પિટલને તાળા વાગ્યા છે, રોગીઓનો જે ઘટાડો થયો, જે અભિયાન ચલાવ્યું, તેના કારણે સમગ્ર રાજ્યમાં રોગીઓની સંખ્યા નીચે લાવવામાં સફળ થયા અને એ સમસ્યામાંથી બહાર આવ્યા. તેના મૂળમાં સંત દેવીદાસ જેવા મહાપુરુષો છે જેમણે આ અલખ જવાગી અને એક નવું ઉદાહરણ પુરુ પાડ્યું હતું.